ഷിയാ പള്ളിയിലെ സ്ഫോടനം: പിന്നില് ഐഎസ് തന്നെ, ഉത്തരവാദിത്വം ഏറ്റെടുത്ത് ഭീകരര് IS Terrorists കാബൂള്: താലിബാന് തലവേദനയായി ഐഎസ് ഭീകരര് ISIS Attack. അഫ്ഗാനിലെ ഷിയാ പള്ളിയിലുണ്ടായ സ്ഫോടനത്തിനു പിന്നില് ഐഎസ് ഭീകരര് തന്നെയെന്നാണ് റിപ്പോര്ട്ട്. ഒരാഴ്ചയ്ക്കിടെ ഷിയാ വിഭാഗങ്ങളുടെ ആരാധനാലയങ്ങള്ക്ക് നേരെ നടക്കുന്ന രണ്ടാമത്തെ ആക്രമണമായിരുന്നു ഇത്. കാണ്ഡഹാറിലെ പള്ളിയിയ്ക്ക് നേരെയാണ് ഇന്നലെ സ്ഫോടനം ഉണ്ടായത്. സംഭവത്തില് 47 പേരാണ് കൊല്ലപ്പെട്ടത്. 70 പേരുടെ നില അതീവ ഗുരുതരമായി തുടരുകയാണ്. ഇനിയും മരണസംഖ്യ ഉയര്ന്നേക്കാമെന്നാണ് റിപ്പോര്ട്ടുകള് സൂചിപ്പിക്കുന്നത്. അതേസമയം ചാവേര് ആക്രമണമാണ് തങ്ങള് നടത്തിയതെന്നും കുന്ദൂസിലെ ആക്രമണവും കാണ്ഡഹാറിലെ ആക്രമണവും തങ്ങള് നിശ്ചയിച്ചതാണെന്നും ഐ.എസ് പ്രസ്താവനയിലൂടെ അറിയിച്ചു. ഐക്യരാഷ്ട്ര രക്ഷാകൗണ്സില് ആക്രമണങ്ങളെ ശക്തമായി അപലപിച്ചതിന് തൊട്ടുപിന്നാലെയാണ് കൊടുംക്രൂരതകള് തങ്ങളാണ് ചെയ്യുന്നതെന്ന പ്രസ്താവനയുമായി ഇസ്ലാമിക് സ്റ്റേറ്റ് ഭീകരര് രംഗത്തെത്തിയത്. ആഗസ്റ്റ് മാസത്തില് കാബൂള് താലിബാന് പിടിച്ച ശേഷം നിരവധി സ്ഫോടനങ്ങളാണ് അഫ്ഗാനിലെ വിവിധ പ്രദേശങ്ങളില് ഇതുവരെ നടന്നത്. അഫ്ഗാനെ തങ്ങളുടെ അധീനതയിലാക്കാനുള്ള ശക്തമായ നീക്കമാണ് തുടര്ച്ചയായ ആക്രമണങ്ങളിലൂടെ ഐ.എസ്. നടത്തുന്നത്. മുന് അഫ്ഗാന് ഭരണകൂടത്തിനെതിരെ ഐ.എസിനെ ഉപയോഗപ്പെടുത്തിയ താലിബാന് ഐ.എസ് നടത്തിക്കൊണ്ടിരിക്കുന്ന കൂട്ടക്കുരുതികള് തിരിച്ചടിയാവുകയാണ്. ലോകരാജ്യങ്ങള്ക്ക് മുന്നില് സമാധാനവും മനുഷ്യാവകാശവും സംരക്ഷിക്കുമെന്ന് നിരന്തരം പറഞ്ഞുകൊണ്ടിരിക്കുന്ന താലിബാന് പക്ഷെ ഐ.എസ് ഭീകരര്ക്കെതിരെ ഒരു നടപടിയും സ്വീകരിക്കാനാവാത്ത അവസ്ഥയാണുള്ളത്. ഇനിയും സ്ഫോടനങ്ങള് ഉള്പ്പെടെയുളള ആക്രമണങ്ങള് രാജ്യത്ത് ഉണ്ടാകാന് സാധ്യതയുണ്ട്.